હવે તું યુવાવસ્થાના એક મજબૂત તબક્કામાં છો, અત્યારે પણ તારી એક કાલ્પનિક દુનિયા છે. પરંતુ સાથે સાથે હવે તને સારા નરસાની સમજ છે, અનુભવ છે. કદમ કદમ પર આવતી મુશ્કેલોનો સામનો સુજ-સમજની સાથે વિચારીને કરે છે અને આગળ વધે છે. હવે તને દુનિયા અને દુનિયાદારીની સમજ છે, પણ આ દુનિયાથી અલગ દુનિયા પણ છે. જેમ તારી પોતાની કાલ્પનિક દુનિયા છે, પણ હવે એ બંને દુનિયા વચ્ચેનો ભેદ તને સમજાઈ ગયો છે. તું એ બને દુનિયાની વચ્ચે તાલમેલ કરતા પણ શીખી ગઈ છો, આજે પણ તારા સપના એજ છે તને આકાશમાં એક પતંગિયાની માફક ઉડવું છે, પણ જમીન પર રહેતા પણ તું શીખી ગઈ છો.